stanford-oval/wikipedia huggingface dataset:
שווייץ באירוויזיון 2024
לפני האירוויזיון > בחירה פנימית

SRG SSR אפשרה לאמנים ומלחינים להגיש שירים בין 10 ו-24 באוגוסט 2023. כותבי השירים יכלו להיות מכל לאום, אך עם עדיפות לאזרחים שווייצרים. לבסוף הוגשו כ-420 שירים, שהוערכו בסבבים שונים על ידי פאנל ציבורי שווייצרי, פאנל ציבורי בין-לאומי וחבר שופטים מומחים בין-לאומי בן 25 חברים, שהורכב משופטים לשעבר בחבר השופטים של מדינות שונות בתחרויות האירוויזיון. סבב ההערכה האחרון נערך ב-5 בדצמבר, אז הקליטו חמשת המתמודדים הנותרים את שיריהם באולפני תאגיד השידור דובר הגרמנית (SRF) בציריך.
ב-29 בפברואר 2024 הוכרז כי נמו והשיר "The Code" ייצגו את שווייץ באירוויזיון.
באירוויזיון

סלין דיון (מימין), זוכת אירוויזיון 1988, שנערך בדבלין שבאירלנד. גיונס טירס (משמאל), נציג שווייץ לאירוויזיון 2021, שנערך ברוטרדם שבהולנד, ודורג במקום השלישי. יחד הם נבחרו להופיע בסרטון הגלויה של שווייץ באירוויזיון 2024.
על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. שווייץ נקבעה למחצית הראשונה של חצי הגמר השני שנערך ב-9 במאי, ומפיקי התחרות קבעו ששווייץ תופיע רביעית, אחרי יוון ולפני צ'כיה.
SRG SSR שידרה את התחרות דרך חברות הבת שלה ברחבי המדינה: RTS בצרפתית, SRF בגרמנית ו-RSI באיטלקית.
ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. שווייץ בחרה להציג את סלין דיון, נציגת המדינה שזכתה באירוויזיון 1988, ואת גיונס טירס, נציג המדינה באירוויזיון 2021, שדורג במקום השלישי.
באירוויזיון > ביצוע

נמו השתתף/ה בחזרות טכניות ב-29 באפריל וב-2 במאי, ולאחר מכן בחזרות ב-8 וב-9 במאי. מנהל הבמה היה פרדריק רידמן (ששימש בתפקיד זה גם בשירה של פינלנד באירוויזיון 2023, וזו הציגה את נמו על פלטפורמה מסתובבת.
באירוויזיון > חצי גמר

שווייץ הופיעה רביעית, אחרי יוון ולפני צ'כיה, סיימה את חצי הגמר במקום הרביעי עם 132 נקודות והעפילה לגמר התחרות. שווייץ קיבלה 12 נקודות ממדינה אחת, סן מרינו, והעניקה את 12 הנקודות שלה לישראל.
באירוויזיון > גמר

בגמר האירוויזיון נבחרה שווייץ על ידי מפיקי התחרות להופיע במקום ה-21, אחרי קפריסין ולפני סלובניה. בתום הקראת הניקוד שהעניקו צוותי השופטים דורגה שווייץ במקום הראשון עם 365 נקודות, ועל אף שסיימה חמישית בהצבעות הקהל עם 226 נקודות זכתה בתחרות עם 591 נקודות.
באירוויזיון > הצבעה

במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים השווייצרי הורכב מרפאל האלדמן, טוביאס קארשי, קיטי פוסקו, לורנס דזרזנס וג'מילה עוואד.
באירוויזיון > הצבעה > נקודות שהוענקו לשווייץ > חצי הגמר

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  סן מרינו | 12 נקודות |
| 10 נקודות |  | 0 נקודות |
| 8 נקודות |  אוסטריה,  איטליה,  הולנד,  מלטה,  צ'כיה,  צרפת | 48 נקודות |
| 7 נקודות |  אסטוניה,  ארמניה,  בלגיה,  יוון,  לטביה,  נורווגיה | 42 נקודות |
| 6 נקודות |  דנמרק,  העולם | 12 נקודות |
| 5 נקודות |  אלבניה,  גאורגיה | 10 נקודות |
| 4 נקודות |  ישראל,  ספרד | 8 נקודות |
| 3 נקודות |  | 0 נקודות |
| 2 נקודות |  | 0 נקודות |
| נקודה אחת |  | 0 נקודות |
| סך הכל | 18 מדינות ושאר העולם1 | 132 נקודות |
1החל משנת 2023 גם המדינות שלא משתתפות יכולות להצביע, והצבעותיהן נספרות כקבוצה אחת ששמה הוא "שאר העולם" (באנגלית: Rest of the world; בראשי תיבות: ROTW).
באירוויזיון > הצבעה > נקודות שהוענקו על ידי שווייץ > חצי הגמר

| קהל> ציון | קהל> מדינות |
| --- | --- |
12 נקודות:  ישראל
10 נקודות:  הולנד
8 נקודות:  יוון
7 נקודות:  לטביה
6 נקודות:  ארמניה
5 נקודות:  אסטוניה
4 נקודות:  אוסטריה
3 נקודות:  אלבניה
2 נקודות:  דנמרק
נקודה אחת:  נורווגיה
סך הכל: 10 מדינות
באירוויזיון > הצבעה > נקודות שהוענקו על ידי שווייץ > חצי הגמר > תוצאות הצבעה מפורטות

החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.
| 0 | 1 | 2 | 3 | 4 |
| --- | --- | --- | --- | --- |

| סדר | מדינה | קהל | קהל | קהל |
| סדר | מדינה | מיקום | נקודות |  |
| 01 |  מלטה | 14 |  |  |
| 02 |  אלבניה | 8 | 3 |  |
| 03 |  יוון | 3 | 8 |  |
| 04 |  שווייץ |  |  |  |
| 05 |  צ'כיה | 11 |  |  |
| 06 |  אוסטריה | 7 | 4 |  |
| 07 |  דנמרק | 9 | 2 |  |
| 08 |  ארמניה | 5 | 6 |  |
| 09 |  לטביה | 4 | 7 |  |
| 10 |  סן מרינו | 15 |  |  |
| 11 |  גאורגיה | 13 |  |  |
| 12 |  בלגיה | 12 |  |  |
| 13 |  אסטוניה | 6 | 5 |  |
| 14 |  ישראל | 1 | 12 |  |
| 15 |  נורווגיה | 10 | 1 |  |
| 16 |  הולנד | 2 | 10 |  |
באירוויזיון > הצבעה > נקודות שהוענקו על ידי שווייץ > גמר > תוצאות הצבעה מפורטות

צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.
| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  שוודיה | 8 | 23 | 12 | 19 | 12 | 19 |  | 19 |  |
| 02 |  אוקראינה | 12 | 9 | 4 | 16 | 9 | 10 | 2 | 5 | 6 |
| 03 |  גרמניה | 17 | 20 | 24 | 4 | 14 | 14 |  | 8 | 3 |
| 04 |  לוקסמבורג | 23 | 12 | 19 | 23 | 7 | 20 |  | 17 |  |
| 05 |  הולנד | 1 | 22 | 5 | 22 | 18 | 8 |  | N/A |  |
| 06 |  ישראל | 25 | 21 | 25 | 8 | 13 | 22 |  | 1 | 12 |
| 07 |  ליטא | 15 | 24 | 6 | 21 | 15 | 18 |  | 15 |  |
| 08 |  ספרד | 19 | 1 | 23 | 25 | 23 | 11 | 1 | 13 |  |
| 09 |  אסטוניה | 14 | 4 | 15 | 18 | 22 | 13 |  | 18 |  |
| 10 |  אירלנד | 3 | 3 | 7 | 9 | 1 | 2 | 10 | 11 |  |
| 11 |  לטביה | 21 | 17 | 16 | 20 | 21 | 25 |  | 14 |  |
| 12 |  יוון | 4 | 2 | 1 | 10 | 5 | 1 | 12 | 7 | 4 |
| 13 |  הממלכה המאוחדת | 9 | 5 | 13 | 14 | 6 | 9 | 3 | 22 |  |
| 14 |  נורווגיה | 18 | 6 | 14 | 11 | 17 | 15 |  | 21 |  |
| 15 |  איטליה | 7 | 7 | 8 | 5 | 4 | 5 | 6 | 3 | 8 |
| 16 |  סרביה | 11 | 11 | 11 | 12 | 16 | 17 |  | 6 | 5 |
| 17 |  פינלנד | 6 | 19 | 20 | 24 | 25 | 21 |  | 16 |  |
| 18 |  פורטוגל | 16 | 18 | 2 | 7 | 2 | 4 | 7 | 9 | 2 |
| 19 |  ארמניה | 5 | 10 | 3 | 17 | 8 | 7 | 4 | 10 | 1 |
| 20 |  קפריסין | 20 | 16 | 21 | 2 | 20 | 12 |  | 20 |  |
| 21 |  שווייץ |  |  |  |  |  |  |  |  |  |
| 22 |  סלובניה | 22 | 13 | 18 | 13 | 19 | 23 |  | 24 |  |
| 23 |  קרואטיה | 2 | 14 | 10 | 3 | 3 | 3 | 8 | 2 | 10 |
| 24 |  גאורגיה | 13 | 25 | 22 | 6 | 10 | 16 |  | 23 |  |
| 25 |  צרפת | 10 | 8 | 9 | 1 | 11 | 6 | 5 | 4 | 7 |
| 26 |  אוסטריה | 24 | 15 | 17 | 15 | 24 | 24 |  | 12 |  |
ביאורים

↑  הולנד נפסלה כמה שעות לפני הגמר.
הערות שוליים

1 2  שווייץ, באתר תחרות הזמר של האירוויזיון
↑  Switzerland confirms Eurovision 2024 participation, That Eurovision Site, ‏7 ביולי 2023
1 2 3 4  Wir suchen den Schweizer ESC-Song 2024, SRG SSR, [אנחנו מחפשים את השיר השווייצרי לאירוויזיון 2024], ‏28 ביולי 2023 (בגרמנית)
↑  Apply for the 2023 SUISA Songwriting Camp, SUISA, ‏14 במרץ 2023
↑  SWITZERLAND: Is the song for Eurovision 2024 ready?, OGAE יוון, ‏6 ביוני 2023
1 2  Nemo will perform 'The Code' in Malmö for Switzerland, איגוד השידור האירופי, ‏29 בפברואר 2024
↑  Switzerland: Five Artists To Represent the Country!, Eurovisionfun, ‏9 בדצמבר 2023
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13.
↑  "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}:  (עזרה)
↑  הגרלת חצי הגמר, באתר אירוויזיון 2024, ‏30 בינואר 2024
1 2  Eurovision 2024: Semi-Final Running Orders revealed!, אירוויזיון 2024, ‏26 במרץ 2024
↑  Eurovision 2024: Rehearsal Schedule, Eurovisionworld, ‏25 באפריל 2024
↑  Switzerland: Nemo's Eurovision Performance to be Staged by Fredrik Rydman, Eurovoix, ‏10 במרץ 2024
↑  Switzerland: All the Details from Nemo's First Rehearsal, Eurovoix, ‏29 באפריל 2024
↑  הצבעות שווייץ בחצי הגמר, באתר אירוויזיון 2024
↑  גמר אירוויזיון 2024 - סדר השירים וטבלת ההימורים להערב, באתר ישראל היום, 11 במאי 2024
↑  רז שכניק, עומר טסל ואיה חיות, רוב השופטים התעלמו, הקהל הביא את עדן גולן למקום 5; שווייץ זכתה באירוויזיון 2024, באתר ynet, 12 במאי 2024
↑  הצבעות שווייץ בגמר, באתר אירוויזיון 2024
↑  "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}:  (עזרה)
↑  "Juries in the Grand Final of Malmö 2024". European Broadcasting Union (EBU).
1 2  Eurovision 2024 Semi-final 2 Results
1 2 3 4  Eurovision 2024 Results: Voting & Points
↑  Malmö 2024, אתר האירוויזיון
↑  "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}:  (עזרה)
↑  Malmö 2024, אתר האירוויזיון
↑  "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}:  (עזרה)
↑  "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}:  (עזרה)
מפת הנקודות שקיבלה שווייץ מחברי השופטים של כל מדינה. שווייץ עצמה צבועה בשחור
מפת הנקודות שקיבלה שווייץ מצופי התחרות בכל מדינה. שווייץ עצמה צבועה בשחור, ושאר העולם, שהעניק גם כן 1–8, 10 או 12 נקודות לעשרת השירים האהובים עליו, מסומן במפה כללית של יבשות העולם
בריליום

בריליום (Beryllium) הוא יסוד כימי מסדרת המתכות האלקליות-עפרוריות, שסמלו הכימי Be ומספרו האטומי 4. נקרא גם גלוציניום.
תכונות

למתכת הבריליום, בצבע כסף-פלדה, מאפיינים רצויים רבים. כאחת המתכות הקלות ביותר, יש לה נקודת רתיחה גבוהה ביותר, כ-2742.15 מעלות קלווין. מודול האלסטיות שלה גדול בכשליש מזה של פלדה, והופך אותה למתכת גמישה יחסית. היא עמידה בפני חומצה חנקתית, בעלת מוליכות חשמלית מעולה, ואיננה מגנטית. בטמפרטורות רגילות הבריליום אינו מתחמצן באוויר.
שימושים

הבריליום משמש כגורם מסגסג ביצור נחושת בריליום (אחוז הבריליום עד 2.5%), לה שימוש נרחב בייצור קפיצים, מחברים חשמליים, אלקטרודות לריתוך וכלים ומגעים חשמליים מונעי ניצוצות. הוא מיושם כחומר מבני בבניית מטוסים מהירים מאוד, טילים, חלליות ולוויינים. שימושים נוספים כוללים מסגרות לשמשות, רפידות דיסקים לבלימה, קורות תומכות, מרכיבים במעבורות חלל, ומראות טלסקופי חלל.
נעשה בו שימוש גם עבור מעגלים מוכללים מיקרו-מיניאטוריים, משום שהוא שקוף יחסית לקרני רנטגן. נעשה שימוש בבריליום בכורים אטומיים, כרפלקטור (מחזיר אור) או מתווך. הוא נלקח לבניית גירוסקופים, חלקי מחשב, וכלים אחרים בהם נחוצים קלות, קשיחות ויציבות ממדית. לתחמוצתו נקודת התכה גבוהה מאוד, והיא משמשת לבניית חלקי קרמיקה ועבודות אטומיות שונות.
היסטוריה

זוהה לראשונה בצורת תחמוצת על -ידי לואי-ניקולה ווקלן בשנת 1798. צורתו המתכתית בודדה לראשונה על ידי פרדריך ווהלר (Friedrich Wöhler) ובוסי (A. A. Bussy) בשנת 1828.
צורה בטבע

הבריליום מצוי ב-100 סוגי מינרלים שונים (מתוך כ-4,000 מוכרים). אקוומרין וברקת הן צורות יקרות ורבות ערך של בריליום.
בריל (Al2Be3Si6O18), ברטרנדיט (Be4Si2O7(OH)2), כריזובריל ופנאקיט הן הצורות המסחריות החשובות ביותר של היסוד. הצורה המתכתית של הבריליום לא הייתה מוכנה לשיווק תעשייתי עד 1927. היום רוב הבריליום מופק בתגובה בין בריליום דו-פלואורי (BeF2) לבין מגנזיום כך:
BeF_{2}+Mg\rightarrow MgF_{2}+Be
איזוטופי בריליום

| סמל | (p)‏Z> התרגשות אנרגטית | (n)‏N> התרגשות אנרגטית | מסה איזוטופית (u)> התרגשות אנרגטית | זמן מחצית חיים | ספין גרעיני | שכיחות האיזוטופ (כשבר מולרי מהיסוד) | טווח השינוי הטבעי (כשבר מולרי מהיסוד) |
| --- | --- | --- | --- | --- | --- | --- | --- |
| 5Be | ‏4 | 1 | 5.04079(429)# |  | (1/2+)# |  |  |
| 6Be | ‏4 | 2 | 6.019726(6) | [MeV‏ (6)0.092] E-21 s‏(3)5.0 | 0+ |  |  |
| 7Be | ‏4 | 3 | 7.01692983(11) | d‏ (6)53.22 | 3/2- |  |  |
| 8Be | ‏4 | 4 | 8.00530510(4) | [eV‏ (17)6.8] E-17 s‏(17)6.7 | 0+ |  |  |
| 9Be | ‏4 | 5 | 9.0121822(4) | יציב | 3/2- | 1.0000 |  |
| 10Be | ‏4 | 6 | 10.0135338(4) | E+6 a‏1.51(6) | 0+ |  |  |
| 11Be | ‏4 | 7 | 11.021658(7) | s‏ (8)13.81 | 1/2+ |  |  |
| 12Be | ‏4 | 8 | 12.026921(16) | ms‏ (3)21.49 | 0+ |  |  |
| 13Be | ‏4 | 9 | 13.03569(8) |  |  |  |  |
| 14Be | ‏4 | 10 | 14.04289(14) | ms‏ (10)4.84 | 0+ |  |  |
| 15Be | ‏4 | 11 | 15.05346(54)# | ns‏ 200> |  |  |  |
| 16Be | ‏4 | 12 | 16.06192(54)# | ns‏ 200> | 0+ |  |  |
השפעות בריאותיות

בריליום ומלחיו הם חומרים מסרטנים. מחלת ריאות בשם "בריליוזיס" מתפתחת בחשיפה לבריליום. פגיעה בריאות בעקבות חשיפה לבריליום דווחה לראשונה באירופה בשנת 1933 ובארצות הברית בשנת 1943. תסמיני בריליוזיס מזכירים את תסמיני המחלה סרקואידוזיס.
למרות שהופסק השימוש בבריליום במנורות פלואורסצנטיות, חשיפה לבריליום עדיין קיימת בתעשייה (סגסוגות בריליום, מכשירים אלקטרוניים ועוד).
חשיפה ממושכת לבריליום באוויר עלולה לגרום לנזק.
ישנם אנשים (1-15%) הרגישים לבריליום והם עלולים לפתח דלקות במערכת הנשימה בעקבות חשיפה אליו בריכוזים נמוכים. מצב זה נקרא "מחלת בריליום כרונית" (או CBD) והיא יכולה להופיע שנים לאחר חשיפה ליסוד. מחלה זו גורמת לעייפות, חולשה וקשיי נשימה. בסופו של דבר החולה מאבד משקל (כחלק מאנורקסיה (אנ')) ועלול לפתח מחלות לב.
אכילת בריליום לא גורמת לתסמיני המחלה אצל בני אדם מכיוון שמעט מאוד בריליום נספג מהקיבה ומהמעי לדם. כלבים שבריליום שולב בתזונתם פיתחו אולקוס.
חשיפה ארוכת טווח לבריליום מגבירה את הסיכויים לחלות בסרטן הריאות.
מחצב בריליום
מאטה הארי

| --- | --- |

מאטה הארי
 לידה:  7 באוגוסט 1876 לייוורדן, מחוז פריסלנד, הולנד
 הוצאה להורג:  15 באוקטובר 1917 (בגיל 41) ונסן, עמק המארן, פריז
 שם לידה:  Margaretha Geertruida Zelle 
 מדינה:  הולנד הולנד
 מקום מגורים:  איי הודו המזרחיים ההולנדים, מדריד, האג, ונציה, בית סוהר סן-לאזאר 
 פעילות בולטת:  מרגלת
 ידועה בשל:  ריגול לטובת גרמניה בתקופת מלחמת העולם הראשונה
 תקופת הפעילות:  מ-העשור של 1900 
 מקצוע:  רקדנית, קורטיזנה ודוגמנית
 מעסיק:  אמיל אטיין גימה, Georges Ladoux, המשרד השני של המטה הכללי הצרפתי 
 בן זוג:  רודולף ג'ון מק'לאוד (1856–1917)
 מספר צאצאים:  2 
 חתימה:  
 
תמונה משנת 1906.
מאטה הארי (בהולנדית: Mata Hari‏; 7 באוגוסט 1876 - 15 באוקטובר 1917) היה שם הבמה של גרטרודה מרגרטה זלה (בהולנדית: Margaretha Geertruida Zelle), רקדנית, קורטיזנה ודוגמנית הולנדית, אשר הורשעה בריגול לטובת גרמניה במלחמת העולם הראשונה ולאחר משפט צבאי הוצאה להורג על ידי כיתת יורים בצרפת.
ביוגרפיה > שנותיה המוקדמות

גרטרודה מרגרטה זלה נולדה בעיר השדה ההולנדית לייוורדן. אביה, שהיה עד אז סוחר כובעים מצליח, פשט רגל ב-1889. זמן קצר אחר כך הוריה התגרשו, ב-1890, ואמה מתה, ב-1891. ב-1895 נישאה לקצין רודולף מקלאוד (MacLeod), המבוגר ממנה ב-21 שנים, ונסעה עמו לאיי הודו המזרחיים ההולנדיים (אינדונזיה של ימינו, בקירוב). בהודו המזרחית נולדו לה בן ובת, אלא שהבן מת בצעירותו, לפי גרסה אחת מהרעלה על ידי המטפלת, ולפי גרסה אחרת - מסיבוכי טיפול בעגבת בה חלה בהדבקה בין דורית. ב-1902 חזרה המשפחה להולנד, שם נפרדו בני הזוג, שנישואיהם לא צלחו. הבת נותרה אצל האב, ולימים, נפטרה כשנתיים לאחר מות אמה. הזוג התגרש באופן רשמי מספר שנים לאחר הפרידה.
ביוגרפיה > קריירה אמנותית ואחרת

מרגרטה הגיעה לפריז ב-1903 ושם נטלה לעצמה את הכינוי 'מאטה הארי'. מאטה פירושו במלאית: 'עין', הארי: 'יום', ובמילה אחת 'מאטאהארי' משמעותה 'שמש'. מאז הגיעה היא גרה בעיקר בצרפת, לרוב בפריז, אך גם לסירוגין בהולנד ובברלין.
מאטה הארי, לאחר שעסקה זמן מה כדוגמנית ציור, פנתה לעסוק באמנות המחול בעירום שלמדה, או למדה כביכול, במזרח אסיה, יחד עם משחק בתיאטרון. לאורך השנים רכשה לעצמה שורה ארוכה של מאהבים מן החברה הגבוהה, ואלה איפשרו לה אורח חיים של מותרות.
ביוגרפיה > מלחמת העולם הראשונה

בעת שפרצה מלחמת העולם הראשונה שהתה מאטה הארי בגרמניה. זמן קצר אחר כך היא עשתה דרכה להולנד, שהייתה נייטרלית, ובה שהתה מרבית הזמן בשנתיים הראשונות למלחמה. בהולנד יצר עמה קשר דיפלומט גרמני, אשר דחק בה לרגל עבור ארצו, ואף נתן לה סכום כסף כמקדמה. באמצע 1916 מאטה הארי עשתה דרכה לפריז. שלטונות בריטניה וצרפת חשדו בה שהיא מרגלת עבור הגרמנים, ובהגיעה לצרפת היא הושמה תחת מעקב כמעט רצוף, שלא העלה דבר. בהמשך שנת 1916 גייס אותה המודיעין הצרפתי לשורותיו, ובשליחותו יצאה מצרפת בניסיון ליצור קשרים עם קצינים גרמנים בבלגיה. את דרכה היא עשתה בים כדי לעבור לגרמניה ולבלגיה דרך הולנד, אלא שבחניית ביניים בנמל אנגלי, הבריטים הורידו אותה מהספינה והיא נאלצה לעשות דרכה חזרה לצרפת דרך ספרד הנייטרלית. בספרד היא יצרה קשר עם קצינים גרמנים וצרפתים כאחד.
ביוגרפיה > מעצר, משפט והוצאה להורג

ב-13 בפברואר 1917, כמה שבועות לאחר שחזרה לצרפת, היא נעצרה, נחקרה והועמדה למשפט בו הורשעה בריגול לטובת גרמניה. המשפט הצבאי נערך בדלתיים סגורות, ההליכים בו לא היו תקינים והראיות מפוקפקות ואף 'מבושלות'. בכל זאת, עמדה לחובתה העובדה שאכן יצרה קשר עם סוכנים גרמנים, וקיבלה מהם סכומים ניכרים. היא נידונה למוות על ידי כיתת יורים, ובקשת חנינה שהגישה לנשיא צרפת רמון פואנקרה, נענתה בשלילה. כיוון שכך, פסק הדין הוצא לפועל ב-15 באוקטובר.
הערכת פועלה

כאזרחית מדינה נייטרלית ובעלת קשרים ענפים משני צדי החזית הייתה מאטה הארי, לכאורה, הטיפוס הקלאסי של מרגלת, בפרט מאחר שדיברה כמה שפות ונודעה ביכולת פיתוי ויצירת קשרים. עם זאת, יכולותיה כמרגלת היו מוגבלות מאוד מבחינת רקע, הכשרה ותכונות אופי, וגם לא נעשה ניסיון רציני להדריכה או לתדרכה. לפיכך, גם אם שקלה קריירה כזאת, לא היה ביכולתה להביא תועלת מודיעינית משמעותית לאף אחד מן הצדדים. נראה שברקע הוצאתה להורג עמדה 'בהלת מרגלים' של ימי המלחמה, יחד עם רצונם של השלטונות להראות שהם עומדים בפרץ, וכן רצונם של שירותי הביטחון הפנימי של צרפת "המשרד השני", שאנשיהם שירתו הרחק מהחזית, להפגין תרומה למאמץ המלחמתי.
בשל הילת הזוהר, אשר נלוותה לדמותה ולאורח חייה, מאטה הארי זכתה לאחר מותה לפרסום ללא שום יחס לתרומתה האפסית למאמץ המודיעיני במלחמה.
בתרבות ובאמנות

דמותה עובדה לסרט הקולנוע "מאטה הארי" בכיכובה של גרטה גרבו (1931) ובסרט "מאטה הארי" בכיכובה של סילביה קריסטל.
בשנת 1995 הוציאה הזמרת הישראלית עפרה חזה שיר בשם "מאטה הארי" שמבוסס על קורותיה של הרקדנית. השיר זכה להצלחה רבה בתחנות רדיו רבות ברחבי אירופה.
ב-2017 שודרה בערוץ sic הפורטוגזי ובערוץ הראשון הרוסי סדרת הטלוויזיה מאטה הארי בכיכובם של ואהינה ג`וקאנטה, מקסים מאטבייב, רוטגר האוור, ג'ון קורבט ויחזקאל לזרוב.
ב-1976 השיר שייצג את נורווגיה בתחרות האירוויזיון נקרא "Mata Hari" ובוצע על ידי הזמרת אנה-קרינה סטרם. ב-2021 שלחה אזרבייג׳ן לאירוויזיון שיר שנקרא “Mata Hari” ובוצע על ידי הזמרת סמירה אפנדי.
לקריאה נוספת

ראסל וורן האו, מאטה הארי: הסיפור האמיתי, ספריית פועלים, בני ברק, 2002.
'מותה של מאטה הארי', בתוך: כאן רגש העולם : גדולי העיתונאים מספרים על המאורעות שזעזעו את העולם (1961-1793), סניידר, ל; מוריס, ר.ב (עורכים), מהדורה עברית: יהושע טן פי, הוצאת אחיאסף, 1969.
פאולו קואלו: המרגלת, הוצאת ידיעות אחרונות - ספרי חמד, 2016.
מאטה הארי ביום מעצרה, 13 בפברואר 1917
החתמה

ערך זה עוסק בקשר בן צאצא להוריו. אם התכוונתם למונח מתחום האפיגנטיקה, ראו .
החתמה (גם הטבעה) הוא תהליך למידה מהיר ועוצמתי שקורה בתקופה מסוימת של בעל החיים (גיל או שלב בחיים). המונח נקרא כך מפני שבתהליך זה, אובייקט הגירוי מחתים או מטביע את התכונות שלו על בעל החיים. לרוב מונח זה מתייחס לתהליך שבו צאצא נקשר להוריו, וזה מתרחש מיד לאחר בקיעתו או לידתו של הצאצא, אך הוא נכון גם בשלבים אחרים, כמו מציאת זיווג. תהליך ההחתמה מתבסס על מנגנון תורשתי.
אפרוחי ברכייה הולכים בעקבות אמם
סיבת היווצרות ההחתמה

ההחתמה יוצרת קשר בלתי ניתק בין הצאצא להוריו, על מנת שיוכל לאתר את הוריו כדי שיגוננו עליו בתנאי סכנה, וכדי שיזינו אותו עד אשר יהיה לבוגר ויוכל לדאוג לצרכיו בתנאים רגילים.
ההחתמה יוצרת גם מחויבות של ההורה כלפי הצאצא. מחויבות זו כוללת את הזנתו, שמירתו ולימודו של הצאצא דברים חשובים כגון תעופה ושחייה.
חוזק ההחתמה שונה בין מין למין; בחלק מהמינים, כאשר הפרט מגיע לבגרות ההחתמה מוחלפת בהתנהגות הנורמטיבית למין. אצל מינים רבים ההחתמה נדרשת לבגרות המינית, וכאשר הפרט מחפש בן זוג, הוא מחפש בן זוג מאותו מין אליו הוחתם.
אופן ההחתמה

ברגעים הראשונים לאחר הלידה או הבקיעה קיים פרק זמן, השונה בין מין למין, שבו החושים נמצאים במצב של רגישות יתר. במצב זה יש קליטה משופרת של כל הסביבה, דרך מלוא החושים, ובמצב זה מתרחשת, על פי רוב, ההחתמה.
אפרוחי האווז, למשל, מוחתמים על ידי הראשון ההולך לפניהם. אפרוחי הברכיות מוחתמים על ידי קולות געגוע, תנועה, וגודל גוף מסוים. 
אצל דגי הסלמון ההחתמה באה לידי ביטוי בהקשרות להרכב המים, כך שאותם דגים יחזרו למקור המים בו הושרצו על מנת להתרבות בו מאוחר יותר.
מאפייני ההחתמה "צרובים" באופן גנטי בכל מין. אם מין מסוים מוחתם על ידי ריח, הוא יכיר את הריח הזה כבר מלידתו, ללא כל התנסות פיזית בריח, ובפעם הראשונה שהוא יחוש בריח הזה – הוא יוחתם.
לאופי החברתי של כל מין יש השפעה על חוזק ההחתמה. בעל חיים המנהל אורח חיים חברותי יושפע מההחתמה יותר מאשר בעל חיים המקיים אורח חיים סוליטרי.
החתמה למין אחר

החתמה יכולה להתבצע גם על ידי מי שעונה לקריטריונים הנדרשים על ידי הצאצא. כך, בעלי חיים שנולדו אצל בני אדם רואים לעיתים את המטפלים שלהם כהוריהם האמיתיים, ובהתבגרם יכולים הם אף לראות בהם בני זוג פוטנציאליים. בגני חיות מתבצעת לעיתים קרובות החתמה על ידי אדם, דבר הגורם לכך שקל יהיה לטפל בהם, אך עשוי לגרום לקשיים בהתרבות ובחיי חברה.
היסטוריה

למרות שהתופעה תוארה כבר במאה ה-16 על ידי תומאס מור בספרו אוטופיה, התופעה נחקרה לעומק רק בשנות ה-30 של המאה ה-20 על ידי קונראד לורנץ. לורנץ הבחין שאפרוחי האווזים הלכו אחריו מיד לאחר בקיעתם מהביצה, מכיוון שהיה היצור הנע הראשון שראו. על מנת ללמד אותם לשחות היה על לורנץ להיכנס למים לפניהם.
החתמה מינית

החתמה מינית (Sexual imprinting) היא תהליך בו בעל חיים צעיר מגבש את המאפיינים אליהם הוא נמשך בבן או בת הזוג הפוטנציאליים.
אפקט וסטרמרק

אפקט וסטרמרק הוא היפוך של המונח החתמה מינית - כאשר שני אנשים גרים בסמיכות במהלך השנים הראשונות של חייהם, אחד מהם או שניהם לא יחושו לרוב משיכה מינית זה כלפי זו. התופעה נקראת על שם האנתרופולוג הפיני אדווארד וסטרמרק, שתיעד אותה בשנת 1891 בספרו "ההיסטוריה של נישואים בקרב בני-אדם". מאז נצפתה התופעה במקומות רבים ובתרבויות שונות ברחבי העולם, בהם הקיבוצים בישראל, "נישואי שים-פואה" בסין (בהם הזוג גדל יחד), וכן בקרב משפחות בעלות קרבה ביולוגית.
ראו גם

ברירת שארים
תאוריית ההיקשרות
יחמור פרסי

| יחמור פרסי |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: יחמור
מין:: יחמור פרסי
שם מדעי
 Dama mesopotamica ‏ברוק, 1875

עדר נקבות יחמור
יחמור פרסי בגן חיות במינכן.
יחמור פרסי (שם מדעי: Dama mesopotamica) הוא מין בסוג יחמור. היחמור חי בעבר בארץ ישראל, נכחד ממנה אך הושב לטבע בכמה אזורים וכן בשמורת החי בר.
היחמור הוא סמלו של פיקוד הצפון של צה"ל.
תיאור

אורך גופו של היחמור הפרסי מגיע לשני מטרים, וזנבו מגיע לאורך של 20 סנטימטרים. משקלם הממוצע של הזכרים הוא 100 קילוגרמים, ושל הנקבות נמוך באופן משמעותי - רק כ-60 קילוגרמים. הזכר גדול מן הנקבה, וצווארו עבה במיוחד. בכל המלטה ממליטה הנקבה ולד אחד או שניים. תוחלת החיים של היחמור הפרסי היא כ-16 שנים. מבין שני הזוויגים, רק לזכר יש קרניים (דו-צורתיות זוויגית).
פרוותו של היחמור סמיכה, וצבעה בחורף חום-אפור. בקיץ הפרווה חומה-כתומה עם נקודות לבנות על הגב, ופס לבן בצד הגוף. גחונו של היחמור לבן. קרני היחמור הפרסי משוטחות ומסועפות אצל הבוגרים. אצל הצעירים הקרניים אינן מסועפות, ובכל שנה נוסף לקרניהם סעיף חדש. בכל שנה בחודש פברואר נושרות הקרניים, וקרניים חדשות מתחילות לצמוח. אלו מפסיקות לצמוח בחודש יולי. הקרניים בתחילה מכוסות בשכבה עורית, אך זו נושרת והקרניים נותרות חשופות. היחמור הוא חיית יער וקרניים ארוכות כשלו מפריעות לו בסבך הצמחייה. קרניו נועדו רק לטקסי ראווה בעונת הרבייה, וכשזו מסתיימת, אין לו צורך בהן והן נושרות.
היחמור חי בעדרים קטנים. ההזדווגות חלה בסתיו. הזכרים משמיעים בעונת הרבייה קול עמוק, המשמש כנראה איום לזכרים מתחרים, ומושך את תשומת לבן של הנקבות. הם עורכים ביניהם טקסי ראווה ונאבקים זה בזה בקרניהם, כאשר הנקבות מתקבצות יחדיו סביבם. המאבק רב העוצמה, שהוא מן הפראיים בטבע, יכול להימשך אף מחצית השעה. לעיתים, אם הזכרים שווי כוחות, מתים שניהם משטפי דם כעבור ימים אחדים, וזכר צעיר יותר תופס את מקומם. הזכר השליט אוסף אליו את הנקבות ומונע מזכרים אחרים להתקרב אליהן.
העופרים הנולדים בתחילת הקיץ כהים מן הבוגרים. על פרוותם כתמים בהירים רבים, בדומה לפרוות הקיץ של הבוגרים. כאשר העופרים רעבים הם הולכים לאחת מהנקבות המניקות ואוכלים אצלה.
תיאור > מקום חיוּת אופייני

יער וחורש צפוף, חורש פתוח ובגדות נהרות. נראה שהיחמור מעדיף אזורים שאינם מצוקיים.